stanford-oval/wikipedia huggingface dataset:
Dumfries ja Galloway
Kyliä ja kaupunkeja

| 0 | 1 | 2 | 3 |
| --- | --- | --- | --- |
|  Ae  Airieland  Airds of Kells  Annan  Anwoth  Ardwell  Beattock  Beeswing  Borgue  Brydekirk  Caerlaverock  Cairngaan  Cairnryan  Cargenbridge  Carsphairn  Castle Douglas  Castle Kennedy  Clarencefield  Corsock  Creetown  Dalbeattie |  Dalton  Dornock  Drumlanrig  Drummore  Dumfries  Dundrennan  Dunscore  Eastriggs  Ecclefechan  Eskdalemuir  Garlieston  Gatehouse of Fleet  Glenluce  Gretna Green  Gretna  Haugh of Urr  Hoddom  Isle of Whithorn  Johnsfield  Johnstonebridge  Keir |  Kelloholm  Kippford  Kirkcolm  Kirkcudbright  Kirkconnel  Kirkpatrick Durham  Langholm  Lochmaben  Lockerbie  Middleshaw  Millhousebridge  Moffat  Moniaive  Muirhead  Mull of Galloway  New Abbey  New Galloway  New Luce  Newton Stewart  Newton Wamphray  Palnackie |  Parton  Penpont  Portpatrick  Parkgate  Robgill Tower  Ringford  Rigg  Ruthwell  Sandhead  Sanquhar  St. John's Town of Dalry  Stranraer  Terregles  Thornhill  Twynholm  Templand  Unthank  Wanlockhead  Whithorn  Wigtown |
Aiheesta muualla

Kuvia tai muita tiedostoja aiheesta Dumfries ja Galloway Wikimedia Commonsissa
Hallintoalueen internetsivut (englanniksi)
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Deogyusanin kansallispuisto

| --- | --- |
Sijainti:  Korean tasavalta
Pinta-ala:  231,65 km2
| --- | --- |
Tyyppi:  Kansallispuisto 
Perustettu:  1975
muokkaa - muokkaa wikitekstiä - muokkaa Wikidataa
Deogyusanin kansallispuisto on kansallispuisto, joka sijaitsee Etelä-Gyeongsangin ja Pohjois-Jeollan maakunnissa Etelä-Koreassa. Kansallispuisto perustettiin vuonna 1975 ja se on järjestyksessään maan kymmenes. Puiston pinta-ala on 231,65 neliökilometriä. Alueen korkein kohta on Hyangjeokbong, joka on 1 614 metriä korkea ja samalla Etelä-Korean neljänneksi korkein kohta. Kansallispuistosta on löydetty 1 067 kasvilajia, 32 nisäkäslajia, 130 lintulajia, yhdeksän sammakkolajia, 13 matelijalajia, 28 kalalajia ja 1 337 hyönteislajia. Kansallispuitossa eläviä uhanalaisia lajeja ovat muun muassa liito-orava, saukko ja näätä.
Dogmatiikka

Dogmatiikka (kreik.) eli uskonoppi on teologinen oppiaine, joka järjestelmällisesti käsittelee kristinuskon oppia eli dogmaa. Dogmatiikka kuuluu systemaattiseen teologiaan. Tutkimuksen kohteena voi olla kristillisen kirjoittajan kirjallinen tuotos, esimerkiksi Johannes Damaskolaisen Ortodoksisen uskon tarkka esitys tai kristillisen kirkkokunnan virallinen teksti, kuten luterilaisuuden Tunnustuskirjat.
Dogmatiikan menetelmä

Dogmatiikan menetelmä on systemaattinen menetelmä. Sillä tarkoitetaan käsiteanalyysia, jonka tarkoituksena on paljastaa tekstin termien eli oppisanojen merkitys ja suhteet muihin termeihin. Sen lisäksi erittelyllä pyritään paljastamaan tekstissä esiintyvän ajattelun looginen rakenne, loogiset suhteet tai epäjohdonmukaisuus. Viime vaiheessa tutkimuskohteesta voidaan rakentaa systemaattinen eli järjestelmällinen kuvaus, joka paljastaa tekstin ilmiasussa olevien väitteiden loogiset syyt ja riippuvuudet.
Vaikka dogmatiikka teologisena oppiaineena yleensä tutkii vain kristinuskon opinkäsityksiä, menetelmä ei itsessään rajaa sitä kristinuskon piiriin. Dogmatiikka voisi menetelmänsä puolesta tutkia samankaltaisia asioita myös muista uskonnoista, aivan erityisesti muista teistisistä uskonnoista.
Dogmatiikan alat

Dogmatiikka sisältää ainakin seuraavat alat:
Fundamentaaliteologia eli uskonnollisen ajattelun fundamentteja, perusteita ja edellytyksiä pohtiva ala. Siihen kuuluu muun muassa uskonnollisen kielen sekä uskonnollisen tiedon luonnetta ja mahdollisuutta koskeva pohdinta. Fundamentaaliteologia on hyvin lähellä uskonnonfilosofiaa ja on lähinnä teologian käyttämä erillinen nimitys uskonnonfilosofisista kysymyksistä, joilla on erityisen suuri merkitys dogmatiikalle. Fundamentaaliteologiasta käytetään joskus myös nimitystä prinsiippioppi.
Dogmihistoria tutkii kristillisen kirkon opinkohtien kehitystä ja ilmaisuja. Varhaisimmat dogmatikot kristinuskossa olivat Klemens Aleksandrialainen ja Origenes, jotka elivät toisella ja kolmannella vuosisadalla. Molemmat selittivät tavallaan Raamattua, erityisesti Origenes. Klemens Aleksanterialaisen ajatteluun oli yhteyksiä Platonin filosofialla. Varhaismpia dogmaattisia kiistoja kristittyjen välillä oli monarkianistinen kiista vuoden 268 jälkeen. Monarkianistit jakaantuivat dynamistisiin monarkianisteihin, jotka väittivät Jeesuksen olleen vain ihminen, jolla oli Jumalalta saatua voimaa, sekä modaalisiin monarkianisteihin, jotka väittivät Jeesuksen oleen epäitsenäinen persoona, jossa ilmeni Jumalan olemus. Eräs toinen  varhainen kristillisen uskon piirissä ollut kiista oli areiolaiskiista. Areiolaisten mukaan Jeesus eli Poika ei ollut yhtä Jumalan kanssa eli kolminaisuusopin Isän kanssa. He myös väittivät, että Jeesus ei ollut itsestään syntynyt olento, vaan luotu olento. Konstantinopolin 2. kirkolliskokouksessa päätettiin tuomita areiolaisuus harhaopiksi. Tämän päätöksen myötä syntyi Nikean uskontunnustus, jossa esitettiin ensimmäinen kristinuskon piirissä esitetty dogmi.
Symboliikka eli kristillisten uskontunnustusten tutkiminen
Yksittäisten opinkohtien tutkiminen eri lähteissä
Dogmatiikkaan voi kuulua myös teologinen etiikka, vaikka yleensä sen katsotaan olevan itsenäinen systemaattisen teologian oppiaine. Dogmatiikka saattaa olla painottunut aatehistoriaan tai dogmien erittelyyn, jolloin voidaan puhua myös uskontotieteestä.
Loci-järjestelmä

Yksittäisten kristillisten opinkohtien tutkimuksessa dogmatiikka on omaksunut opinkohdista kristillisessä kielenkäytössä vakiintuneet termit. Näitä opinkohtia on kutsuttu usein lokuksiksi (loci theologici). Loci-järjestelmä on varsinaisesti kristinuskon sisäinen tapa esittää järjestelmällisesti kristinuskon peruskäsitykset. Koska se itsessään jo järjestää kristillisen uskon käsitteitä, on se omaksuttu opinkohtien käytännön jaotteluksi myös dogmatiikassa.
Kristillisen opin lokuksia, joiden ilmaisuja eri lähteissä dogmatiikka tutkii, ovat ainakin seuraavat:
Käsitys Jumalasta (de Deo) ja kolminaisuudesta (de Trinitate).
Käsitys ilmoituksesta (de revelatione) ja Raamatusta eli raamattuteologia.
Käsitys luomisesta (de creatione) ja ihmisestä (de homine).
Käsitys (syntiin)lankemuksesta ja synnistä eli hamartiologia.
Käsitys Kristuksesta (de Christo ) eli kristologia .
Käsitys Kristuksen ihmiseksitulemisesta (sananmukaisesti ”lihaksitulemisesta”, de incarnatione).
Käsitys vanhurskauttamisesta ja pelastuksesta (de iustificatione, de redemptione) eli soteriologia.
Käsitys Pyhästä Hengestä (de Spiritu Sanctu) eli pneumatologia.
Käsitys kirkosta eli ekklesiologia.
Käsitys hengellisistä viroista eli virkateologia.
Käsitys sakramenteista (de mediae salutis).
Käsitys viimeisistä ajoista (de novissimis) eli eskatologia.
Dogmatiikka voi luonnollisesti tutkia myös muita opinkohtia. Tällaisia loci-järjestelmään kuulumattomia mutta muuten tunnettuja dogmatikan tutkimia kristinuskon opin osa-alueita ovat muun muassa:
Käsitys enkeleistä eli angelologia.
Käsitys Mariasta eli mariologia.
Käsitys sielunhoidosta eli pastoraaliteologia.
Käsitys lähetystyöstä eli missiologia.
Kirjallisuutta

Pihkala, Juha: Uskoa tiedosta ja tietoa uskosta: Johdatus dogmatiikkaan.  Helsinki:  Edita, 2009.  ISBN 978-951-37-5561-4.
Pöhlmann, Horst Georg: Dogmatiikan pääkohdat.  ((Abriss der Dogmatik, 1973.) Suomeksi toimittaneet Riitta ja Seppo A. Teinonen)  Helsinki:  Kirjaneliö, 1974.  ISBN 951-600-298-6.
Kirjallisuutta > Suomeksi julkaistua dogmaattisia teoksia > Patristisia dogmaattisia teoksia

Johannes Damaskolainen: Ortodoksisen uskon tarkka esitys.  (Neljä osaa)  Suomentanut Johannes Seppälä. Hyrylä, Vantaa:  Ortodoksinen kirjallisuusyhdistys Ortokirja ry, 1980-1989.  ISBN 951-95896-1-9.
Kirjallisuutta > Suomeksi julkaistua dogmaattisia teoksia > Ortodoksisia dogmaattisia teoksia

Malinovski N.: Ortodoksinen dogmaattinen jumaluusoppi.  Suomentanut toisesta painoksesta Suomen kreikkalaiskatolisen kirkon jumalanpalvelus- ja oppikirjain suomennos- ja toimitus-komitea. Sortavala:  Suomen kirkon sisälähetysseuran kirjapaino, 1921.
Pádalka, Dimitri: Ortodoksisen kirkon uskonoppi.  (2. p)  Kuopio:  Suomen Kreikkalaiskatolisen Kirkon Suomennos- ja Toimituskomitea, 1941.
Pappismunkki Ilarion (Alfejev): Uskon mysteeri: johdatus ortodoksiseen dogmaattiseen teologiaan.  (2. p)  Suomentanut Irmeli Talasjoki. Joensuu:  Ortodoksisen kirjallisuuden julkaisuneuvosto, 2008 (2002).  ISBN 951-8979-30-8.
Duettopenkoja

| Duettopenkoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Laulupenkojat Psophodidae
Suku::  Laulupenkojat Psophodes
Laji::  cristatus
Kaksiosainen nimi
 Psophodes cristatus  (Gould, 1838) 
Katso myös
   Duettopenkoja Wikispeciesissä   Duettopenkoja Commonsissa 
Infobox OKNimi-testi OKIUCN-testi OK: 
Duettopenkoja (Psophodes cristatus) eli aiemmalta nimeltään kuorotimali on laulupenkojien heimoon kuuluva varpuslintu.
Levinneisyys

Duettopenkojaa tavataan kotoperäisenä Australiassa. Lajin on raportoitu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.
Duesme

| Duesme |
| --- | --- |
 Seinen ylittävä silta
 vaakuna
 Duesme
 Koordinaatit: 47°38′38″N, 4°41′04″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  13,3 km²
Väkiluku (2018):  53 
 – Väestötiheys:  4 as./km²
Kunnan numero:  21235
Infobox OKVirheellinen NIMI-arvo: 
Duesme on kunta Ranskassa Côte-d’Orin departementissa Bourgogne-Franche-Comtén alueella. Se sijaitsee Seinen varrella, noin 34 kilometriä Montbardin kaupungista itään.
Saint-Philippen ja Saint-Jacquesin kirkko
Kunnan keskustassa oleva Saint-Philippen ja Saint-Jacquesin kirkko on rakennettu vuosina 1686–1705. Se korvasi aiemman kirkon, joka oli rakennettu linnan muurien sisäpuolella, ja joka oli tuhoutunut Ranskan uskonsodissa vuonna 1595. Lähistöllä on vanhan linnoitetun linnan rauniot. Se on alkujaan 1100-luvulla rakennettu linna, josta Burgundin herttuat tekivät yhden linnoituksistaan. Écorcheursit valloittivat linnan vuonna 1363. Ranskan kuningas Henrik IV purki linnan 1600-luvulla, ja lopullisesti se tuhottiin 1700-luvulla.
Aiheesta muualla

Kuvia tai muita tiedostoja aiheesta Duesme Wikimedia Commonsissa
East End

Lontoon East End kartassa vuodelta 1882.
East End  tarkoittaa yleisimmin Thamesin pohjois- ja Cityn itäpuolella olevia Lontoon kaupunginosia.
Lontoon East End syntyi asutuksen levittyä kaupungin vanhan keskustan keskiaikaisten muurien itäpuolisille alueille. East End on alusta asti ollut selvästi köyhempää aluetta kuin kaupungin länsipuoli. Sinne sijoittui teollisuutta, joka hyödynsi Thames- ja Leajokien läheisyyttä. Varsinkin hajuja päästävät toiminnot, kuten nahkan parkitseminen, jotka oli kielletty kaupunginmuurien sisällä, sijoittuivat sinne osittain siksi, että vallitsevat länsituulet veivät hajut poispäin kaupungista.
East Endistä kehittyi 1800-luvulla leimallisesti köyhien ja siirtolaisten asuttama liikakansoitettu alue. Vuonna 1866 kolera surmasi siellä 3000 asukasta.
EastEnders on brittiläinen draamasarja, joka sijoittuu kuvitteelliseen Walfordin kaupunginosaan Lontoon East Endissä.
Aiheesta muualla

Kuvia tai muita tiedostoja aiheesta East End Wikimedia Commonsissa
Eldzier Cortor

Eldzier Cortor (1959)
Eldzier Cortor (10. tammikuuta 1916 Richmond, Virginia – 26. marraskuuta 2015 Seaford, New York) oli afroamerikkalainen taidemaalari. Hän syntyi Virginiassa, mutta muutti Chicagoon ollessaan noin vuoden ikäinen.
Cortor kiinnostui varhain sarjakuvasta. Hän aloitti taideopintonsa Yhdysvalloissa (mm. Art Institute of Chicago), mutta opiskeli myös Jamaikalla, Haitilla ja Kuubassa.
Monissa Cortorin töissä keskeisessä osassa on afroamerikkalainen nainen.
Eldridge Streetin synagoga

| Eldridge Streetin synagoga> Eldridge Street Synagogue Kahal Adath Jeshurun |
| --- | --- |

Osoite:  12 Eldridge Street, Manhattan, New York
Sijainti:  New York, New York, Yhdysvallat
Koordinaatit:  40°42′53.3586″N, 73°59′37.899″W
Rakennustyyppi:  synagoga
Valmistumisvuosi:  1887
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eldridge Streetin synagoga (engl. Eldridge Street Synagogue) on New Yorkin Lower East Sidessa sijaitseva historiallinen juutalainen synagoga. Vuonna 1887 käyttöön otettu synagoga on koko Yhdysvaltojen vanhin Itä-Euroopan juutalaisten rakentama temppeli.
Synagogan rakentaminen sijoittui valtavan maahanmuuttoaallon aikaan, sillä vuosien 1880 ja 1924 välillä jopa 2,5 miljoonaa juutalaista muutti Euroopasta Yhdysvaltoihin. Itäeurooppalaisista juutalaisista lähes 85 % asettui New Yorkin kaupunkiin, ja heistä valtaosa asettui Lower East Siden alueelle. Eldridge Streetin juutalainen seurakunta koostui pääosin venäläisistä, puolalaisista ja liettualaisista juutalaisista.
Eldridge Streetin synagoga oli aktiivisessa käytössä noin viisikymmentä vuotta. Seurakunta alkoi pienentyä vuoden 1924 maahanmuuttolain astuttua voimaan, kun alueen juutalainen väestö alkoi hiljalleen muuttaa toisiin kaupunginosiin ja uuden lain perusteella seurakuntaan ei enää muuttanut yhtä paljon uusia jäseniä Euroopasta. Pieneksi käynyt seurakunta siirtyi synagogan alempiin tiloihin 1940-luvulla, sillä suurikokoisen rakennuksen ylläpito oli käynyt liian kalliiksi. Hoitamattomana rakennus meni ajan mittaan yhä huonoon kuntoon, mutta 1980-luvulta eteenpäin sitä ryhdyttiin restauroimaan. Synagoga toimii nykyään museona.
Dylan Moran

| Dylan Moran |
| --- | --- |
 Dylan Moran vuonna 2007.
Henkilötiedot
Syntynyt: 3. marraskuuta 1971 (ikä 52) Navan, Meath, Irlanti
Ammatti:  näyttelijä, koomikko
Näyttelijä
Aktiivisena:  1992–
Merkittävät roolit:  Bernard Black (Kirjava joukko) David (Shaun of the Dead)
Aiheesta muualla
Viralliset kotisivut
IMDb 
Elonet
Dylan Moran (s. 3. marraskuuta 1971) on irlantilainen koomikko, käsikirjoittaja ja näyttelijä. Hänen tunnetuin työnsä on Bafta-palkittu televisiosarja Kirjava joukko (2000–2004), jonka hän käsikirjoitti ja jossa hän näytteli yhtä pääosista.
Moran keskeytti opintonsa 16-vuotiaana ja vietti neljä työtöntä vuotta juopotellen ja kirjoittaen huonoja runoja. 20-vuotiaana hän ryhtyi kuitenkin työstämään komediaa. Moran kirjoitti vuosina 1995–1996 viikoittaista kolumnia The Irish Timesiin. Vuonna 1998 Dylan Moran sai ison roolin televisiosarjassa How Do You Want Me? Seuraavana vuonna hän esiintyi pienessä roolissa elokuvassa Notting Hill.
Valikoitu filmografia

How Do You Want Me? (televisiosarja 1998) – Ian Lyons
Notting Hill (1999) – Rufus the Thief
Kirjava joukko (Black Books, televisiosarja 2000, 2002, 2004) – Bernard Black
Huiputtajat (The Actors, 2003)
Shaun of the Dead (2004) – David
Tristram Shandy: Herrasmiehen paljastukset (A Cock and Bull Story, 2006) – tohtori Slop
Run Fatboy Run (2007) – Gordon
The Decoy Bride (2011) - Charley
Good Vibrations (2012) - Pat
Calvary (2014) - Michael Fitzgerald
Aiheesta muualla

Dylan Moran Internet Movie Databasessa. (englanniksi)
Dylan Moran Elonetissä.
Dunia Susi

Dunia Susi
Dunia Susi (s. 10. elokuuta 1987) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa 21 maaottelua.
Susi esiintyi ensimmäisen kerran Englannin maajoukkueessa heinäkuussa 2009. Hän kuului Englannin joukkueeseen vuoden 2011 MM-kisoissa, vuoden 2012 olympialaisissa ja vuoden 2013 EM-kisoissa mutta ei pelannut turnauksissa yhtään ottelua.
Susi edustaa kotimaassaan Chelseaa.
East Carrollin piirikunta

East Carrollin piirikunta (engl. East Carroll Parish, ransk. Paroisse de Carroll Est) on Yhdysvaltojen Louisianan osavaltiossa sijaitseva piirikunta. Sen väkiluku oli 6 861 vuonna 2019. Piirikunnan hallintokeskus on Lake Providencen kunta. Piirikunta on perustettu 26. maaliskuuta 1877.
Aiheesta muualla

Kuvia tai muita tiedostoja aiheesta East Carrollin piirikunta Wikimedia Commonsissa
Dirty Deeds Done Dirt Cheap

| Dirty Deeds Done Dirt Cheap AC/DC |
| --- | --- | --- |

Studioalbumin tiedot
 Äänitetty : kesäkuu 1976
 Julkaistu:  syyskuu 1976  joulukuu 1976    maaliskuu 1981
 Formaatti: LP, C-kasetti, CD
 Tuottaja(t): Harry Vanda, George Young
 Tyylilaji: hard rock, rock and roll, blues rock
 Kesto: 42.24 (AUS) 39.59 (kansainvälinen)
 Levy-yhtiö: Atlantic Records
Muut kannet
 Australialaisen version kansi
Listasijoitukset
  3. (1981)    15. (14. maaliskuuta 2003)    28. (14. syyskuuta 2008)    50. (25. helmikuuta 1977)
AC/DC:n muut julkaisut
| High Voltage 1976 | Dirty Deeds Done Dirt Cheap 1976 | Let There Be Rock 1977 |
Singlet albumilta Dirty Deeds Done Dirt Cheap
 ”Jailbreak” Julkaistu: 14. kesäkuuta 1976  ”Dirty Deeds Done Dirt Cheap” Julkaistu: 8. lokakuuta 1976  ”Love at First Feel” Julkaistu: 10. tammikuuta 1977  ”Ride On” Julkaistu: 1977
Dirty Deeds Done Dirt Cheap on australialaisen hard rock -yhtye AC/DC:n toinen maailmanlaajuisesti julkaistu ja kolmas Australiassa julkaistu albumi. Australiassa albumi julkaistiin syyskuussa 1976, maailmanlaajuisesti saman vuoden joulukuussa. Yhdysvalloissa albumi julkaistiin vasta vuonna 1981.
Kappaleesta "Jailbreak" julkaistiin musiikkivideo, mutta albumin kansainvälinen versio ei sisältänyt Jailbreak-kappaletta. Myöskään kappaletta "R.I.P. (Rock In Peace)" ei kansainvälisellä versiolla kuultu. "Jailbreak" julkaistiin myöhemmin '74 Jailbreak -EP:llä.
Albumilta on julkaistu kaksi singleä, jotka ovat "Love at First Feel" ja "Dirty Deeds Done Dirt Cheap", joka herätti huomiota sanoituksillaan.
Albumi julkaistiin remasteroituna vuonna 2003 osana AC/DC remasters -sarjaa.
Kappaleet > Australian versio

Kaikki kappaleet säv. ja san. Angus Young, Malcolm Young, Bon Scott.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dirty Deeds Done Dirt Cheap | 4.13 |  |  |  |  |  |  |  |
| 2. | Ain't No Fun (Waiting 'Round to Be a Millionaire) | 7.31 |  |  |  |  |  |  |  |
| 3. | There's Gonna Be Some Rockin' | 3.17 |  |  |  |  |  |  |  |
| 4. | Problem Child | 5.46 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Squealer | 5.18 |  |  |  |  |  |  |  |
| 2. | Big Balls | 2.40 |  |  |  |  |  |  |  |
| 3. | R.I.P. (Rock in Peace) | 3.36 |  |  |  |  |  |  |  |
| 4. | Ride On | 5.53 |  |  |  |  |  |  |  |
| 5. | Jailbreak | 4.41 |  |  |  |  |  |  |  |
Kappaleet > Kansainvälinen versio

Kaikki kappaleet säv. ja san. Angus Young, Malcolm Young, Bon Scott.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dirty Deeds Done Dirt Cheap | 3.52 |  |  |  |  |  |  |  |
| 2. | Love at First Feel | 3.12 |  |  |  |  |  |  |  |
| 3. | Big Balls | 2.38 |  |  |  |  |  |  |  |
| 4. | Rocker | 2.50 |  |  |  |  |  |  |  |
| 5. | Problem Child | 5.46 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | There's Gonna Be Some Rockin' | 3.18 |  |  |  |  |  |  |  |
| 2. | Ain't No Fun (Waiting 'Round to Be a Millionaire) | 6.54 |  |  |  |  |  |  |  |
| 3. | Ride On | 5.53 |  |  |  |  |  |  |  |
| 4. | Squealer | 5.27 |  |  |  |  |  |  |  |
Singlet

1976 Jailbreak / Show Business
1981 Big Balls (USA)
1981 Dirty Deeds Done Dirt Cheap (USA)
Kokoonpano

Angus Young – soolokitara, rytmikitara
Malcolm Young – rytmikitara
Bon Scott – laulu
Mark Evans – basso
Phil Rudd – rummut
Arvostelut

All Music Guide lehden arvostelu:
Aiheesta muualla

Dirty Deeds Done Dirt Cheap Discogsissa. (englanniksi)
Dunja Vejzović

Dunja Vejzović (s. 20. lokakuuta 1943 Zagreb) on kroatialainen oopperalaulaja, joka on äänialaltaan mezzosopraano.
Vejzović aloitti uransa Kroatian kansallisteatterissa. Hän esiintyi Staatstheater Nürnbergissä vuosina 1971–1976 ja sitten Oper Frankfurtissa vuoteen 1980 saakka. Vejzović esiintyi kolmessa Bayreuth-festivaalissa Kundryn roolissa Richard Wagnerin oopperassa Parsifal. Vuonna 1982 hän teki La Scalan -debyyttinsä Troijalaisten esityksessä Georges Prêtren johdolla. Metropolitan-oopperassa Vejzović debytoi Venuksen roolissa Tannhäuserin esityksessä, jonka johti James Levine.
Vejzović on esiintynyt myös muun muassa Salzburgin musiikkijuhlilla ja Carnegie Hallissa. Vuonna 2004 hän teki jäähyväisesiintymisensä näyttämöllä Charlotten roolissa oopperassa Werther Zagrebissa. Vejzović on opettanut Zagrebissa, Grazissa ja vuodesta 2000 Stuttgartin musiikki- ja teatteriyliopistossa. Saksan hallitus myönsi hänelle Bundesverdienstkreuzin.
Dunham

Dunham  on muun muassa seuraavien yhdysvaltalaisten henkilöiden sukunimi:
Ann Dunham (1942–1995), yhdysvaltalainen antropologi, presidentti Barack Obaman äiti
Jeff Dunham (s. 1962), vatsastapuhuja ja stand up -koomikko
Katherine Dunham (1909–2006), tanssija, koreografi ja antropologi
Lena Dunham (s. 1986), elokuvantekijä ja näyttelijä
Mike Dunham (s. 1972), jääkiekkomaalivahti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Edward James Burns

Edward James Burns

Edward James Burns (s. 7. lokakuuta 1957 Pittsburgh, Pennsylvania) on yhdysvaltalainen roomalaiskatolinen piispa. Hänet vihki papiksi Pittsburghin hiippakuntaan Vincent Martin Leonard 25. kesäkuuta 1983. Hänet nimitettiin Juneaun hiippakunnan johtoon Alaskaan 19. tammikuuta 2009, ja piispaksi vihkiminen seurasi 3. maaliskuuta. Pääkonsekraattorina toimi David Zubik, jota avustivat Roger Lawrence Schwietz ja Donald William Wuerl. Burns asetettiin virkaansa 2. huhtikuuta.
Dunia (kieli)

Dunia on Ed Robertsonin vuonna 1996 tekemä keinotekoinen kieli. Sen sanat tulevat maailman puhutuimmista kielistä, joihin kuuluvat muun muassa espanja, englanti, mandariinikiina, hindi, indonesia, arabia ja japani. Kaikki dunian sanat esiintyvät myös jossakin luonnollisessa kielessä.
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Eldrine

| Eldrine |
| --- | --- |

Tiedot
Toiminnassa:  2007–
Jäsenet:  Sopio Torošelije, laulu   Mikheil Chelidze, kitara   Irakli Bibilashvili, basso   David Changoshvili, rummut   Tamar Shekiladze, koskettimet   Beso Tsikhelashvili, DJ  
Entiset jäsenet:  Tamar Vadachkoria, laulu  
Aiheesta muualla
Kotisivut
Infobox OKNimi-testi OK: 
Eldrine on georgialainen rock-yhtye, joka edusti Georgiaa vuoden 2011 Euroviisuissa kappaleella "One More Day". Georgian Euroviisukarsinnat voitettuaan yhtyeen laulajaksi vaihdettiin Sopio Torošelije.
Aiheesta muualla

Virallinen sivusto (Arkistoitu – Internet Archive)